Συστηματική ανασκόπηση και μετα-ανάλυση των κυκλοφορούντων επιπέδων miRNA στον ορό και το πλάσμα παιδιών και εφήβων με σακχαρώδη διαβήτη τύπου Ι
Creators: name: Μαργαρίτης, Κοσμάς Δημητρίου
Publisher: name: Aristotle University of Thessaloniki
Year: 2020
Subjects: Μόρια microRNA
Σακχαρώδης διαβήτης τύπου 1
Παιδία - έφηβοι
Ορός/πλάσμα
microRNA
Type 1 diabetes
Children – adolescents
Serum/plasma

description: Ο σακχαρώδης διαβήτης τύπου 1 αποτελεί μία καλά μελετημένη, αλλά ταυτόχρονα πολύπλοκη μεταβολική νόσο, η οποία εμφανίζει μεγάλη συχνότητα σε παιδιά και εφήβους, με κύριο χαρακτηριστικό την υπεργλυκαιμία. Η διαθέσιμη βιβλιογραφία όσον αφορά τα μόρια τα οποία επιδρούν στην παθογένεσή του και μπορούν να λειτουργήσουν ως διαγνωστικοί δείκτες είναι εκτεταμένη. Η ανακάλυψη νέων μορίων ωστόσο, όπως αυτή των μορίων micro-RNA, καθώς και η ανεύρεση συσχέτισης τους με το ΣΔτ1, εμφανίζει νέες προοπτικές ως προς την ανεύρεση πρωτοποριακών μεθόδων ανίχνευσης της νόσου. Σκοπός της παρούσας συστηματικής ανασκόπησης και μετα-ανάλυσης είναι η συλλογή και η στατιστική σύνθεση των δεδομένων της διαθέσιμης βιβλιογραφίας, αναφορικά με την ποσοτική έκφραση των μορίων micro-RNA σε δείγματα ορού και πλάσματος παιδιών και εφήβων με ΣΔτ1, συγκριτικά με υγιή παιδιά και εφήβους. Η συστηματική ανασκόπηση και μετα-ανάλυση διενεργήθηκε σύμφωνα με τις κατευθυντήριες οδηγίες PRISMA. Πραγματοποιήθηκε αναζήτηση στις ηλεκτρονικές βάσεις δεδομένων “MEDLINE”, “SCOPUS”, “Cochrane CENTRAL” και “Clinicaltrials.gov”. Μελέτες οι οποίες μετρούσαν τα επίπεδα miRNA σε ορό και πλάσμα παιδιών και εφήβων με ΣΔτ1, σε σύγκριση με αντίστοιχη ομάδα υγιών, πληρούσαν τα κριτήρια εισαγωγής και αξιολογήθηκαν ως προς τη μεθοδολογική ποιότητα τους μέσω της κλίμακας Newcastle-Ottawa. Πρωτεύουσα έκβαση της μελέτης αποτέλεσε η ποσοτική έκφραση των μορίων micro-RNA και η διαφορά της ανάμεσα στις δύο ομάδες σύγκρισης. Η στατιστική σύνθεση των αποτελεσμάτων πραγματοποιήθηκε με το πρόγραμμα Comprehensive Meta-analysis. Ένα σύνολο από 484 μελέτες προέκυψαν από την αρχική αναζήτηση, ενώ μετά την αφαίρεση διπλοτύπων, μη σχετικών με το υπό μελέτη θέμα, καθώς και μελετών που δεν πληρούσαν τα κριτήρια εισαγωγής, συνολικά επτά μελέτες κρίθηκαν κατάλληλες για εισαγωγή στη συστηματική ανασκόπηση. Ένα σύνολο επτά μορίων micro-RNA παρατηρήθηκε ότι εμφανίζει διαφορετική έκφραση στις δύο ομάδες σύγκρισης, με σημαντική υπερέκφραση στην ομάδα των ασθενών να εμφανίζουν τρία εξ αυτών (micro-RNA 181: 95% CI: 0.381 to -0.852, p=0.00, micro-RNA 210: 95% CI: 0.381 to -0.852, p=0.00, micro-RNA 375: 95% CI: 0.293 to 1.459, p= 0.003). Η παρούσα μελέτη αποτελεί την πρώτη μετα-ανάλυση αναφορικά με την ποσοτική έκφραση micro-RNAs αποκλειστικά σε παιδιά και εφήβους με ΣΔτ1 και αντίστοιχη ομάδα υγιών. Μελλοντικές μελέτες κρίνεται απαραίτητο να διεξαχθούν, προσφέροντας έτσι επιπρόσθετα δεδομένα και συμβάλλοντας στην ανάδειξη των micro-RNAs ως νέων διαγνωστικών μορίων της νόσου.
description: Type 1 diabetes mellitus is one of the most well documented and complex metabolic disorders, characterized by excessive blood glucose concentration, with high incidence in children and adolescents. While a lot is known about molecules related to the pathogenesis and diagnosis of T1D, discovery of new molecules, such as micro-RNAs, as well as their interactions with T1D, generates novel prospects in diagnosis. A systematic review and meta-analysis was conducted in order to assess the qualitative expression of micro-RNA molecules in children and adolescents with type 1 diabetes compared to healthy controls, extracted from serum/plasma samples. Systematic review and meta-analysis was conducted according to the PRISMA guidelines and electronic databases “MEDLINE”, “SCOPUS”, “Cochrane CENTRAL”, “Clinicaltrials.gov” were searched. Inclusion criteria for studies were measurement of micro-RNAs in serum or plasma, study groups consisting of children and adolescents with type 1 - diabetes and healthy controls. The methological quality of all included studies was assessed, according to the Newcastle Ottawa scale for quality assessment of case control studies and cohort studies. Primary outcome of the study was the qualitative expression of micro-RNAs, between the two groups. Statistical analysis was conducted via Comprehensive Meta-analysis version 3.0 software. A total of 484 studies where retrieved from the initial search of the databases. They were later submitted to duplicate removal and exclusion based on title-abstract and not meeting the inclusion criteria. Seven studies finally met the criteria for systematic review and meta-analysis. A total of seven micro-RNAs presented with different expression between the two groups and three micro-RNAs had significant overexpression in T1D group (micro-RNA 181: 95% CI: 0.381 to -0.852, p=0.00, micro-RNA 210: 95% CI: 0.381 to -0.852, p=0.00, micro-RNA 375: 95% CI: 0.293 to 1.459, p= 0.003). This study is the first meta-analysis of the qualitative expression of serum/plasma micro-RNAs in T1D children and adolescents compared to healthy children and adolescents. These findings may contribute as reference for future research, in order to enhance the use of micro-RNAs as a novel diagnostic tool of T1D.